Document ID: /roh_data/filtered/fineweb-2-filterrobots_roh.jsonl.gz/6217

En tut vegnan investids radund diesch milliuns francs en il cumplex. Responsabel per il project è la cuminanza d’interess Spada. A questa fan part Gion Duri Cantieni, Martin Cantieni, Robert Lombardini e Valentin Luzi. Per la pratica da medis è vegnida fundada la fundaziun Spada. Quella è il mument a la tschertga d’ina instituziun che vul manar la pratica da medis.
L’idea è ch’ils medis vegnan emploiads sin basa d’in contract da lavur. Gia cler è che la media da chasa dad Andeer Pia Schnider vul far midada en la nova pratica. Ella saja en contact cun in medi ed ina media, che veglian vegnir a lavurar cun ella en la pratica, ha ella ditg envers RTR.
Las lavurs da construcziun dal center Spada duessan esser a fin il december 2020.
RR actualitad 08:00